ಅರಣ್ಯದ ಕಲ್ಲುಮುಳ್ಳುಗಳ ಹಾದಿಯಲ್ಲಿ ಕಾಡುಮೃಗಗಳ ಭಯದಲ್ಲೇ ಕಗ್ಗತ್ತಲೆಯಲ್ಲೇ ಕಾಲ್ನಡಿಗೆ ಡೋಲಿ ಕಟ್ಟಿ ಗರ್ಭಿಣಿ ಹೊತ್ತು ಸಾಗಿದ ಗ್ರಾಮಸ್ಥರು ಇದು ಕರ್ನಾಟಕ ದುರಂತಗಳಲ್ಲಿ ಒಂದು..!! ಚಾಮರಾಜನಗರ:ಕರ್ನಾಟಕ ಇನ್ನೂ ಅಭಿವೃದ್ಧಿಯಾಗಿಲ್ಲ ಎನ್ನುವುದು ಮತ್ತೊಮ್ಮೆ ಸಾಬೀತಾಗಿ ಹೋಗಿದೆ. ಸದು ಇಲ್ಲಿವರೆಗೂ ಆಡಳಿತ ನಡೆಸಿದ ಪಕ್ಷಗಳು ಹಾಗೂ ಈಗ ಆಡಳಿತ ನಡೆಸುತ್ತಿರುವ ಪಕ್ಷಗಳಿಗೆ ಬೆಂಗಳೂರು ಒಂದೇ ಕಣ್ಣಿಗೆ ಕಾಣಿಸುತ್ತಿದೆ ಎನ್ನಿಸುತ್ತದೆ.ಯಾಕಂದ್ರೆ ಬೇರೆ ಜಿಲ್ಲೆಗಳಲ್ಲಿ ಯಾವ ರೀತಿ ಅಭಿವೃದ್ಧಿಯಾಗಿದೆ ಎಂಬುದು ಸಾಮಾನ್ಯ ಜನರ ಕಣ್ಣಿಗೆ ಸ್ಪಷ್ಟವಾಗಿ ಕಾಣಿಸುತ್ತಿದೆ. ವಿಪಯಾರ್ಸವೆಂದರೆ ಅತೀ ಹಿಂದುಳಿದ ಜಿಲ್ಲೆ ಎನ್ನಿಸಿರುವ ಚಾಮರಾಜನಗರ ಇನ್ನೂ ಅಭಿವೃದ್ಧಿಯಾಗದೇ ಹಾಗೇ ಉಳಿದಿದೆ ಎಂಬುದಕ್ಕೆ ಸ್ಪಷ್ಟ ಉದಾಹರಣೆಯೊಂದ ಸಿಕ್ಕಿದೆ. ಅಂದ ಹಾಗೇ ಚಾಮರಾಜನಗರದ ಮಹದೇಶ್ವರ ಬೆಟ್ಟ ಅರಣ್ಯದ ಬಳಿಯ ಗ್ರಾಮಸ್ಥರ ಗೋಳು ನಿಲ್ಲದಂತಾಗಿದ್ದು,ಆಸ್ಪತ್ರೆಗೆ ತೆರಳಬೇಕಾದ್ರೆ ಕಾಲ್ನಡಿಗೆಯನ್ನೇ ಆಶ್ರಯಿಸಬೇಕಾಗಿದೆ. ಇನ್ನು ಚಾಮರಾಜನಗರದ ಮಹದೇಶ್ವರ ಬೆಟ್ಟದ ಅರಣ್ಯ ವ್ಯಾಪ್ತಿಯ ದೊಡ್ಡಾಣೆ ಗ್ರಾಮಸ್ಥರು ಅರಣ್ಯದಲ್ಲಿ 8 ಕಿ . ಮೀ ದೂರ ಗರ್ಭಿಣಿಯನ್ನು ಹೊತ್ತು ಸಾಗಿದ ಘಟನೆಯೊಂದು ಜರುಗಿದೆ. ಇದಲ್ಲದೆ, ಡೋಲಿ ಕಟ್ಟಿ ಗರ್ಭಿಣಿ ಹೊತ್ತು ಸುಮಾರು 4 ಗಂಟೆ ಕಾಲ ನಡೆದು ಆಸ್ಪತ್ರೆಗೆ ಶಿಫ್ಟ್ ಮಾಡಲಾಗಿದೆ.ಅದರಲ್ಲೂ ಕಲ್ಲು , ಮುಳ್ಳುಗಳ ಹಾದಿ ಕಾಡು ಮೃಗಗಳ ಭಯದಲ್ಲೇ ಕಗ್ಗತ್ತಲೆಯಲ್ಲೇ ಗರ್ಭಿಣಿಯನ್ನು ಹೊತ್ತು ಸಾಗಿದ್ದಾರೆ. ಇನ್ನು ಈ ಗ್ರಾಮದ ಶಾಂತಲಾ ಎಂಬ ಗರ್ಭಿಣಿಗೆ ಹೆರಿಗೆ ನೋವು ಕಾಣಿಸಿಕೊಂಡಿತ್ತು . ಹೀಗಾಗಿ ಯಾವುದೇ ಸಾರಿಗೆ ಸೌಲಭ್ಯ ದೊರೆಯದ ಕಾರಣ ದೊಡ್ಡಾಣೆ ದಿಂದ ಸುಳ್ವಾಡಿ ಆರೋಗ್ಯ ಕೇಂದ್ರಕ್ಕೆ ಗರ್ಭಿಣಿಯನ್ನು ಜನ ಹೊತ್ತು ತಂದಿದ್ದಾರೆ. ಇದಲ್ಲದೆ, ಮಧ್ಯರಾತ್ರಿ 2 ಗಂಟೆಗೆ ಹೊರಟು ಬೆಳಗ್ಗೆ 6 ಗಂಟೆಗೆ ಗರ್ಭಿಣಿಯನ್ನು ಆಸ್ಪತ್ರೆಗೆ ಜನ ತಲುಪಿದ್ದಾರೆ. ಇದೇ ವೇಳೆ ಮಹದೇಶ್ವರಬೆಟ್ಟ ಅರಣ್ಯ ಗ್ರಾಮಸ್ಥರ ಅನುಕೂಲಕ್ಕಾಗಿ ಅರಣ್ಯ ಇಲಾಖೆ ಜನವನ ಸಾರಿಗೆ ವ್ಯವಸ್ಥೆ ಜಾರಿಗೆ ತಂದಿದೆ.ಆದರೆ ಈಗ ಅದು ಇದ್ದರೂ ಇಲ್ಲದಂತಾಗಿದೆ. ಜೊತೆಗೆ ಗರ್ಭಿಣಿ ಯರು, ಅನಾರೋಗ್ಯಪೀಡಿತರು, ಶಾಲಾ ವಿದ್ಯಾರ್ಥಿಗಳು ಹಾಗು ಗ್ರಾಮಸ್ಥರ ತುರ್ತು ಬಳಕೆಗೆ ಜಾರಿಗೆ ತಂದಿರುವ ಜನವನ ಸಾರಿಗೆ ಸೌಲಭ್ಯ ಯಾವುದೇ ಉಪಯೋಗಕ್ಕೆ ಬರದಂತಾಗಿರುವುದು ದೊಡ್ಡ ದುರಂತವಾಗಿದೆ. ನಿನ್ನೆ ಡೋಲಿ ಕಟ್ಟಿ ಗರ್ಭಿಣಿ ಯನ್ಮು ಆಸ್ಪತ್ರೆಗೆ ತರುವ ಮುನ್ನ ಜನವನ ಸಾರಿಗೆಯ ಚಾಲಕರು ಅಧಿಕಾರಿಗಳ ಮೊಬೈಲ್ ಗೆ ಕರೆ ಮಾಡಲಾಗಿದೆ.ಆದರೆ ಮೊಬೈಲ್ ಸ್ವಿಚ್ ಆಫ್ ಆಗಿದೆ. ಹೀಗಾಗಿ ಸಂಪರ್ಕ ಸಾಧ್ಯವಾಗದೆ ಇರುವ ಪರಿಣಾಮ ಗ್ರಾಮಸ್ಥರು ಮತ್ತೆ ಡೋಲಿ ಮೊರೆಹೋಗಿದ್ದಾರೆ. ಒಟ್ಟಾರೆ ಸರ್ಕಾರದ ಜನವನ ಸಾರಿಗೆ ಸೌಲಭ್ಯ ಆಟಕ್ಕುಂಟು ಲೆಕ್ಕಕ್ಕಿಲ್ಲ ಎನ್ನುವಂತಾಗಿದೆ.